kardosdrur/scandi-wiki huggingface dataset:
Miguel Ángel Russo

Miguel Ángel Russo (født 9. april 1956 i Buenos Aires) er en argentinsk fodboldtræner og tidligere midtbanespiller, som siden marts 2020 har været cheftræner for Boca Juniors.

Fodboldspillere fra Estudiantes de La Plata
Fodboldtrænere fra Argentina
Fodboldtrænere fra Club Atlético Boca Juniors
Georgij Konstantinovitj af Rusland

Prins Georgij Konstantinovitj af Rusland (; ) (6. maj 1903 – 7. november 1938) var en russisk prins fra Huset Romanov. Han var den sjette søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg).

Biografi 
Georgij Konstantinovitj blev født den 6. maj 1903 i Sankt Petersborg i Det Russiske Kejserrige. Han var det syvende barn og sjette søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg). Store dele af hans familie blev myrdet under den Russiske Revolution, og han undgik kun selv med nød og næppe at blive henrettet. Han undslap fra Rusland og tilbragte resten af livet i eksil i Tyskland. Han døde 35 år gammel den 7. november 1938 i New York.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Vera Konstantinovna af Rusland (1906-2001)

Prinsesse Vera Konstantinovna af Rusland (; ) (24. april 1906 – 11. januar 2001) var en russisk prinsesse fra Huset Romanov. Hun var det niende og yngste barn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg).

Biografi 
Prinsesse Vera Konstantinovna blev født den 24. april 1906 i Pavlovsk nær Sankt Petersborg i Det Russiske Kejserrige. Hun var det niende barn og anden datter af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg). Store dele af hendes familie blev myrdet under den Russiske Revolution, men hun undslap fra Rusland og tilbragte resten af sit lange liv i eksil, først i Vesteuropa og fra 1950'erne i USA. Hun døde 94 år gammel den 11. januar 2001 i Nyack, Orangetown, New York, USA. Hun blev begravet ved siden af sin bror, Prins Georgij på den russisk-ortodokse kirkegård i Novo-Diveevo i Nanuet i New York.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Dansk Autogenbrug

Dansk Autogenbrug (akronym: DAG) er dansk brancheforening for omkring 60 autoophuggere over hele landet.

Foreningen blev stiftet i 1963, men har siden 1985 virket under navnet Dansk Autogenbrug.

Alle medlemmer er ISO 14001-miljøcertificerede eller ISO 9000-kvalitetscertificerede og registrerede hos Miljøstyrelsen som godkendte modtagere af udtjente biler til miljøbehandling.

Eksterne henvisninger 
 

Autogenbrug
Marina Petrovna af Rusland

Prinsesse Marina Petrovna af Rusland (; ) (11. marts 1892 – 15. maj 1981) var en russisk prinsesse fra Huset Romanov. Hun var det ældste barn af storfyrst Peter Nikolajevitj af Rusland og hans hustru prinsesse Militza af Montenegro.

Biografi 

Prinsesse Marina blev født den 11. marts 1892 i Nice i Frankrig. Hun var det ældste barn af storfyrst Peter Nikolajevitj af Rusland og hans hustru prinsesse Militza af Montenegro. Som barn boede hun længe sammen med sine forældre i udlandet og på Krim. Under første verdenskrig fulgte den unge prinsesse sin far, som gjorde tjeneste på den kaukasiske front i sin bror Storfyrst Nikolaj Nikolajevitjs hovedkvarter. I 1915-1916 arbejdede hun som sygeplejerske på et militærhospital. Hun var blandt de medlemmer af den russiske kejserfamilie, der undslap den Russiske Revolution med det britiske slagskib HMS Marlborough i 1919 sammen med resten af sin familie. Hun tilbragte resten af sit lange liv i eksil. I 1927 giftede hun sig med fyrst Aleksandr Nikolajevitj Golitsin. Hun døde 89 år gammel den 15. maj 1981 i Six-Fours-les-Plages i Sydfrankrig og blev begravet på den russisk-ortodokse kirkegård i Cimetière orthodoxe de Caucade nær Nice, Frankrig.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Nice
Inge Janssen

Inge Janssen (født 20. april 1989) er en hollandsk roer.

Hun deltog for Holland i dobbeltsculler ved OL 2012 i London sammen med Ellen Hogerwerf, og den hollandske båd blev nummer fire i sit indledende heat og nummer fem i opsamlingsheatet. Hollænderne var dermed i B-finalen, hvor de blev nummer to og dermed endte på en samlet ottendeplads.

Hun repræsenterede desuden Nederland under OL 2016 i Rio de Janeiro, denne gang i dobbeltfirer sammen med Nicole Beukers, Chantal Achterberg og Carline Bouw. Båden blev nummer tre i sit indledende heat, hvorpå den vandt opsamlingsheatet og dermed var i finalen. Her lykkedes det hollænderne at vinde sølv, idet de kom i mål knap et sekund efter de tyske vindere, men et halvt sekund foran polakkerne på tredjepladsen.

Kilder

Eksterne henvisninger 

Roere fra Holland
Deltagere for Holland ved sommer-OL 2012
Deltagere for Holland ved sommer-OL 2016
Deltagere for Holland ved sommer-OL 2020
Olympiske medaljevindere i roning 
Olympiske sølvmedaljevindere fra Holland
Medaljevindere ved sommer-OL 2016
Carline Bouw

Carline Bouw (født 14. december 1984) er en hollandsk roer.

Hun var med i den hollandske otter ved OL 2012 i London, og den hollandske båd blev nummer tre i sit indledende heat, men vandt derpå opsamlingsheatet. Hollænderne vandt bronze, idet de i finalen kun blev slået af den amerikanske og den canadiske båd.

Hun repræsenterede desuden Nederland under OL 2016 i Rio de Janeiro, denne gang i dobbeltfirer sammen med Nicole Beukers, Inge Janssen og Chantal Achterberg. Båden blev nummer tre i sit indledende heat, hvorpå den vandt opsamlingsheatet og dermed var i finalen. Her lykkedes det hollænderne at vinde sølv, idet de kom i mål knap et sekund efter de tyske vindere, men et halvt sekund foran polakkerne på tredjepladsen.

Kilder

Eksterne henvisninger 

Roere fra Holland
Deltagere for Holland ved sommer-OL 2012
Deltagere for Holland ved sommer-OL 2016
Olympiske bronzemedaljevindere fra Holland
Olympiske sølvmedaljevindere fra Holland
Ellen Hogerwerf

Elisabeth Wilhelmina "Ellen" Hogerwerf (født 10. februar 1989) er en hollandsk roer.

Hun deltog for Holland i dobbeltsculler ved OL 2012 i London sammen med Inge Janssen, og den hollandske båd blev nummer fire i sit indledende heat og nummer fem i opsamlingsheatet. Hollænderne var dermed i B-finalen, hvor de blev nummer to og dermed endte på en samlet ottendeplads.

Hun repræsenterede desuden Nederland under OL 2016 i Rio de Janeiro, denne gang i otteren. Båden blev nummer to i sit indledende heat og var dermed i finalen. Her blev hollænderne nummer seks og sidst.

Ved OL 2020 i Tokyo (afholdt 2021) deltog hun i firer uden styrmand. Hollænderne vandt deres indledende heat i sikker stil, og finalen blev en tæt kamp mellem dem og den australske båd, der endte med at vinde guld i tiden 6.15,37 minutter (forbedring af deres olympiske rekord fra indledende heat), mens hollænderne med 6.15,71 sikrede sig sølv foran irerne med 6.20,46. Den øvrige besætning i den hollandske båd bestod af Karolien Florijn, Ymkje Clevering og Veronique Meester.

Kilder

Eksterne henvisninger 

Roere fra Holland
Deltagere for Holland ved sommer-OL 2012
Deltagere for Holland ved sommer-OL 2016
Deltagere for Holland ved sommer-OL 2020
Olympiske medaljevindere i roning 
Olympiske sølvmedaljevindere fra Holland
Medaljevindere ved sommer-OL 2020
Roman Petrovitj af Rusland

Prins Roman Petrovitj af Rusland (; ) (17. oktober 1896 – 23. oktober 1978) var en russisk prins fra Huset Romanov. Han var det andet barn af storfyrst Peter Nikolajevitj af Rusland og hans hustru prinsesse Militza af Montenegro.

Biografi 
Prins Roman blev født den 17. oktober 1896 på forældrenes sommeresidens Snamenka i Petergof udenfor Sankt Petersborg i det Russiske Kejserrige. Han var det andet barn og ældste søn af storfyrst Peter Nikolajevitj af Rusland og hans hustru prinsesse Militza af Montenegro. Han undslap den Russiske Revolution sammen med resten af sin familie og tilbragte resten af sit lange liv i eksil. 

Prins Roman giftede sig i et morganatisk ægteskab den 16. november 1921 i Antibes i Sydfrankrig med grevinde Praskovja Dmitrijevna Sjeremeteva (). De fik to sønner, Nikolaj Romanovitj Romanov og Dmitrij Romanovitj Romanov. 

Da Prins Romans farbror Storfyrst Nikolaj aldrig fik nogen børn, blev Prins Roman hans arving. 

Prins Roman døde 82 år gammel den 23. oktober 1978 i Rom i Italien.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Karlstor

Karlstor (indtil 1791 kaldet Neuhauser Tor) er en af de fire primære byporte i den middelalderlige bymur i München. Bymurene var berømte og fungerede som byens forsvarsværk frem til 1700-tallet, og Karlstor var en af de store forsvarsværker og kontrolpunkter langs muren.

Karlstor ligger på Karlsplatz i den vestlige ende af Neuhauser Straße, der er en del af München centrums gågadenet, som blev kaldt "saltvejen" og den øst-vestlige færdselsåre i den gamle bydel. Den adskiller derved det historiske centrum fra byudvidelsen i 1800-tallet kaldet Ludwigvorstadt. Karlstor har navn fra Karlsplatz (bedre kendt under sit lokale kælenavn "Stachus"), der i dag er en del af ringvejen Altstadtring, og som har været et af de travlest esteder i München i flere århundreder.

Bygningen er den vestligste af de tre tilbageværende gotiske byporte, ud af de oprindelige fem. De to andre bevarede porte er Isartor mod øst (den eneste der stadig eksisterer i sin helhed i sin grunlæggende struktur) og Sendlinger Tor mod syvest. De to manglende porte er Angertor mod syd og Schwabinger Tor mod nord, efter hele byens forsvarsværker blev revet ned efter prinsens ordre i 1800- og 1900-tallet.

Referencer

Eksterne henvisninger 
 

Bygninger, konstruktioner og anlæg i München
Byporte i Tyskland
Gotik
Nadezjda Petrovna af Rusland

Prinsesse Nadezjda Petrovna af Rusland (; ) (3. marts 1898 – 21. april 1988) var en russisk prinsesse fra Huset Romanov. Hun var det tredje barn af storfyrst Peter Nikolajevitj af Rusland og hans hustru prinsesse Militza af Montenegro.

Biografi 

Prinsesse Nadezjda blev født den 3. marts 1892 på slottet Djulber nær Jalta på Krim. Hun var det tredje barn og anden datter af storfyrst Peter Nikolajevitj af Rusland og hans hustru prinsesse Militza af Montenegro. 

Før udbruddet af Første Verdenskrig blev hun forlovet med prins Oleg Konstantinovitj af Rusland, der imidlertid døde i 1914 som følge af krigsskader, han havde pådraget sig under krigen. I stedet giftede hun sig i april 1917 på Krim med fyrst Nikolaj Vladimirovitj Orlov, med hvem hun fik to døtre. Hun var blandt de medlemmer af den russiske kejserfamilie, der undslap den Russiske Revolution med det britiske slagskib HMS Marlborough i 1919 sammen med resten af sin familie. Hendes nyfødte datter Irina var den yngste passager ombord på skibet. Hun tilbragte resten af sit lange liv i eksil og døde 90 år gammel den 21. april 1988 i Chantilly udenfor Paris i Frankrig.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Krim
Hans Jessen Søhane

Hans Jessen Søhane (født 25. november 1532 i Ribe, død 12. december 1604 sammesteds) var en velstående handelsmand i Ribe. Han var rådmand fra 1578 og til sin død.

Søhanes bomærke ses i en sandsten i porten ved Overdammen 12. H.I. står for Hans Jensen. 1604 menes dog at stå for det år bygningen blev opført og ikke Søhanes dødsår.

I 1573 blev et af Søhanes handelsskibe overfaldet på Vesterhavet af nogle pirater. Datoen er ukendt, men 10. august 1573 er der en fortegnelse over et sørøverskib, som Søhane har erobret mellem Ribe og Hamborg. I forbindelsen med erobringen, registreres syv Ribe sværd, som skulle være del af det piraterne havde erobret fra Søhanes handelsskib.

Begivenheden er en del af den fortælling, der har lagt navn til Hovedengen i Ribe og begivenheden gav ham også tilnavnet Søhane.

Om aftenen d. 11. december 1604 findes Hans Jessen Søhane dybt såret og dagen efter dør han  af sine sår. 10 dage senere henrettes Hans Andersen Klyne for mordet. Motivet for mordet er ukendt.

Søhanes Epitafium ses i Ribe Domkirke.

Referencer 

Danskere i 1500-tallet
Personer fra Ribe
Nikolaj Mikhailovitj af Rusland

Storfyrst Nikolaj Mikhailovitj af Rusland (; ) ( – 28. januar 1919) var en russisk storfyrste, officer og historiker. Han var søn af storfyrst Mikhail Nikolajevitj af Rusland og prinsesse Cecilie af Baden. Storfyrst Nikolaj blev myrdet af bolsjevikkerne under den Russiske Revolution.

Huset Holsten-Gottorp-Romanov
Kongelige fra Rusland
Personer fra Sankt Petersborg
Hovedengen (Ribe)

Hovedengen i Ribe er et stor del af marsken, der er placeret nord for Ribe gamle bykerne. Mod Nord og Vest afgrænses engen af hovedvej A11 og mod sydvest af Ribe Å.

Engene vest og nordvest for byen er fredet af flere omgang. Selve Hovedengen blev fredet i 1961.

Tved Å løber gennem den nordvestligste del og slutningen af å-løbet, der løber ud i Ribe Å, blev rettet ud i forbindelse med anlæggelsen af hovedvej A11.

Eneste forbindelse til Hovedengen er via Sct. Peders Gade.

Etymologi 

Navnet Hovedengen menes at være opstået i forbindelse med en begivenhed af Hans Jessen Søhane, hvis handelsskib bliver overfaldet af sørøvere i Vesterhavet. Herefter drog Søhane ud og fandt sørøverne. Disse to dele af historien kan bekræftes.

Historien fortæller, at Søhane bragte sørøverne med tilbage til Ribe, hvor de blev dømt til halshugning og til skræk og advarsel for andre sørøvere, blev deres hoveder opstillet på engen - herfra navnet Hovedengen. Den sidste del af historien er ikke bekræftet.

Sankt Peders Kirke 
Sankt Peders Kirke menes at have være placeret et sted på Hovedengen.

Bagvand 
Når der i flere dage har været store mængder nedbør og dette har været kombineret med en stærk vestenvind, opsamles der store mængder vand, der oversvømmer store dele af Hovedengen. Man har set oversvømmelser helt op til hovedvejen. Dette fænomen kaldes bagvand.

Det opstår fordi Ribe Å fra øst løber ind gennem Ribe, men når Ribe Kammersluse er lukket grundet vestenvinden, opsamles vandet på Hovedengen.

Ribe Dyrskue 
Ribe Dyrskue afholdes årligt på Hovedengen.

Merethas grav 
Meretha var det sidste skib, der blev produceret i Ribe. Skibet blev købt tilbage til byen og lå ved Skibbroen. Skibet var mere end 100 år og i langt dårligere stand, end man havde håbet. Der var ikke penge til at vedligeholde skibet og til sidst besluttede man at grave det ned i Hovedengen - omkring det sted, lige over for Ribe Roklub. Sammen med skibet blev der nedgravet en cylinder, der beskriver skibets historie.

Begivenheder

Tulipanfesten 

Den årlige Tulipanfest afholdes på Hovedengen.

Classic Cars tirsdag 
I sommerhalvåret, hver tirsdag aften mødes veteranbiler og andre special biler på Hovedengen mellem 18-20.00

Referencer 

Ribe
Riberhus Privatskole

Riberhus Privatskole er en skole, der startede i august 2005 i hjembyen Ribe.

Opstarten var i nogle barakker på en parkeringsplads for enden af Simon Hansens Vej. Høj fokus på bevægelse og sundhed var skolens grundide.

I forbindelse med flytningen af Ribe Statsseminarium til Esbjerg, blev bygningerne på Seminarievej/Simon Hansens vej frie. I juni 2008 indgik skolen en lejeaftale med ejerne af bygningerne Esbjerg Kommune.

Sommeren 2008 flyttede skolen ind i de lokaler, der betegnes som den gamle del af Ribe Statsseminarium (Nu Seminariehuset)

Tre år senere flytter skolen fra den gamle del af Seminariehuset, til de nyere bygninger langs Simon Hansens Vej.

Vinteren 2018 er det atter flyttedag, da Ribe Handelsskoles tidligere bygninger på Skyttevej nu står ledige, efter at handelsskolen er fusioneret med Ribe Katedralskole og rykket ind i Puggaardsgade.

Denne gang ikke som lejer - skolen har købt bygningerne.

Skoleledere gennem tiden 

 2004-2012 Liselotte Christensen
 2012-2018 Simon Mosekjær
 2018- Søren Ernst Lüdeking

Balladen om en grund 
Riberhus Privatskole købte i 2008 en grund ved Tved Å, med henblik på nybyggeri. Sagen var oppe og vende i Miljøministeriet

Skolens nøgletal hos Undervisningsministeriet 
Børne- og Undervisningsministeriet offentliggør udvalgte nøgletal for skoler. Her kan tallene for Riberhus Privatskole ses: https://uddannelsesstatistik.dk/Pages/Institutions/571022.aspx?dashboard=Overblik

Reference 

Etableret i 2005
Privatskole
Friskoler i Danmark
Uddannelse i Ribe
Axel Hansen

Axel Hansen (10. august 1885, Hjørring - 21. april 1935, ukendt) var en dansk arkitekt, der har sat store aftryk på nybyggede huse i Ribe, men også restaurering af både og mindre bygninger i byen.

Uddannet som konstruktør fra Århus Tekniske skole i 1904, hvorefter han havde praktisk tømrerarbejde i et par år. 1918 tog han afgangseksamen som arkitekt fra Kunstakademiet.

Det var under hans ansættelse ved arkitekt Christof Hansen, Vejle, at Axel Hansen fandt vejen til Ribe. Hans arbejdsgiver havde fået ansvaret for en store udvidelse af åndssvaganstalten i 1912.

Fra 1912-18 bistod han det store restaureringsarbejde på Sct. Catharinæ Kirke, et job han havde til 1929.

I 1926 blev han gift med Ane Katrine Nielsen, Esbjerg. Hun døde i 1931. Sammen fik de en søn.

Større projekter med relation til Ribe 

 flytning og ombygningsarbejde af Hans Tausens Hus
 Valdemar Sejrs Allé 16-22, 1920
 Kongensgade 1-14
 Albert Skeelsgade 1
 elektricitetsværket i Dagmarsgade (Indgår i dag i Odins Plads 1) - 1926
 Overdammen 6 (senere om/tilbygget) i 1920
 Sct. Jørgens Vej 11 (hvor han selv boede) - 1931
 byens nye biograf i Sct. Nicolaj Gade (1934 - nedrevet midt 1950'erne)
 Tangevej 17 (og flere andre huse på Tangevej)
 et offentligt toilet ved Processionsomgangen ved Domkirken, 1928
 underjordisk wc på Sct. Catharinæ Plads, 1933 (lukket 2016)
 restaurering/ombygning af Sprøjtehuset, Torvet 16, 1921
 Puggaardsgade 4 (nyt folkebibliotek) - 1929
 Vægtergade 1 (Ribe Stiftstidendes bygning) i 1919
 Torvet 7, der husede Vestkysten
 kapellet på Ribes nye kirkegård
 Stormflodssøjlen på Skibbroen, 1923
 Genforeningsflagstang opstillet i Vedels anlæg i 1920. (Skænket af købmand Jens Andersen, Ribe til Sønderjydsk Forening)
 sommerrestaurant ved Kammerslusen i 1923 (brændte i 1988)
 opførelse af et pakhus, Rosenallé. 1931

Mindre projekter med relation til Ribe 

 Seminarievej 4 i 1926
 Forslag til oprettelse af en lejrplads ved Andreas Petersens lade på Ribe mark til vinterophold for russiske krigsflygtninge
 flytning af en køkkenbarak, der var under opførelse ved Skovlyst (Obbekjærvej)
 ombygning af Mellemdammen 18 i 1928
 ændring af butikken Mellemdammen 17 i 1919
 trapperækværk på Porsborg i 1922
 ændring Mellemdammen 13 (efter branden) af fabrikken til lager i stuen og kælderen, og beboelse på 1. sal, og en tilbygning til lagerbrug i 1919
 opførelse af en støbehal ved Ribe Jernstøberi, Saltgade 11 + ombygning af administrationsbygningen (1919)
 Tvedgade 11 i 1920 (Udvidet med et gæsteværelse i 1922 og udvidet med en garage i 1923)
 Trapperækværk i Dagmarsgade 17, 1921
 en gangbro ved Kirkegårdsalleén som erstatning for en ældre bro over Stampemølleåen, 1923
 Tegning til et stukloft i dagligstuen, Kurveholmen 26, 1924

Reference 

Arkitekter fra Danmark
Heino og Vildmarksholdet

Heino og Vildmarksholdet er en dansk tv-serie, om handymanden Heino Lange der sammen med børnene Alicia, Holger, Adam og Frida skal vinde Den store naturkonkurrence over hans lede søster Heidi.

Serien er instrueret af Philip Th. Pedersen. Den er produceret af Copenhagen Bombay for DR Ramasjang. Alle 10 afsnit blev vist i 2020 på DR Ramasjang.

Den selvsikre, men klodsede Heino Lange karakter har tidligere figureret i serierne Sprinter Galore og Heino Fikser Alt.

Medvirkende 

 Troels Thorsen - Heino Lange

Eksterne henvisninger 

 Heino og vildmarksholdet (TV-serie) på Internet Movie Database
DR Ramasjang programmer
Sendlinger Tor

Sendlinger Tor er en byport i den sydlige del af den gamle bydel i München. Den var en del af byen forsvar, og er den ene af de tre bevarede middelalderlige gotiske byporte, hvoraf de to andre er Isartor og Karlstor.

Som en del af Ludvig 4.'s byudvidelse (levede 1282-1347) blev der opført en ny bymur og fire byporte, hvoraf Sendligner Tor var den ene. Sendlinger Tor bliver nævnt første gang i 1318 som startsted for vejen til Italien, men den har sandsynligvis eksisteret tidligere. Oprindeligt var der kun porten i midten, der var typisk for byens porte på opførselstidspunktet. I 1420 blev der tilføjet to tårne på hver side af porten.

I 1808 blev det centrale tårn revet ned. I 1860 blev der foretaget en restaurering af de to tilbageværende middelalderlige tårne, muren og buerne. I 1906 blev der tre oprindelige buer erstattet af en enkelt og større buer, der står endnu.

Under anden verdenskrig led porten meget lidt skade. Den blev restaureret i 1980'erne. En del af den ellers nedrevede bymur kan stadig ses ved Sendlinger Tor, hvor den gik via Herzog-Wilhelm-Str.

Referencer

Eksterne henvisninger 

 Munich-Info
 muenchen.de: Sendlinger Tor
 360°x180° Panorama Sendlinger Tor QuickTime required

Bygninger, konstruktioner og anlæg i München
Byporte i Tyskland
Gotik
Kagså

Kagså er en lille å i Gladsaxe, Herlev og Københavns Kommune.
Den løber ud i Kagsmosen og derfra videre i Harrestrup Å.

Forleddet i ordet "Kagså" ses også i navnene Kagsvang, Kagsgård og Kagsbjerg der er koncentreret omkring Husum.
Det kommer nok fra et gammeldansk ord som er rekonstrueret til "*Kāk" med betydningen "pæl, kæp, kort stykke af træstamme, stump".

Forløb 
Som Tibberup Å udspringer Kagsåen i Smørmose.
Kagsåen løber sydpå hvor den følger kommuneskellet mellem Herlev Kommune i vest og Gladsaxe Kommune i øst.
Først ved Haveforeningen Smørmosen, hvorefter den krydser Klausdalsbrovej og ind i Haveforeningen Samvirke hvor den ligger parallel med en vejen "Åvej".
Den løber herefter parallel med vejen Langdyssen, forbi Kagsåkollegiet, forbi vejkomplekset "Ved Kagså" og Kagsåvej indtil Herlev Ringvej.
Det næste stykke følger den parallelt med Motorring 3 indtil den krydser motorringvejen og løber øst for den til Herlev Hovedgade og Frederikssundsvej ved kommuneskellet mellem Gladsaxe Kommune og Københavns Kommune.
Åen fortsætter syd nogle få hundrede meter til Kagsmose.

Der er cykelsti langs størstedelen af åen.

Historie 
Kagså ses navnløs på et kort fra 1677, "Kiöbenhaffens Pompe-wands oc Spring-wands indledning fra Söerne i Marcken til Byens volder oc Porter".
Her ses den med udspring "Tibberup söe", løbende forbi landsbyerne Gladsax og "Herlöff" og et videre frit løb helt til Langevads Dam ved "Röedoure" og "Wanlöße"

Åen indgik i Københavns Befæstning, ved at vand fra Furesø kunne oversvømme området.

Et specielt rensningsanlæg til spildevand fra Herlev Hospital skulle i 2013 efter planen udlede det rensede vand til Kagsåen.
Det specielle anlæg, hvor virksomheden Grundfos også var involveret, krævede dog en regnvandsledning fra Forsyningsselskabet Hofor før det kunne udledes i åren.

Henvisninger 

Vandløb på Sjælland
Herlev Kommune
Gladsaxe Kommunes geografi
Københavns Kommunes geografi
Karoline Hamm

Karoline Hamm (født 27. november 1999 i Odense) er en dansk skuespiller.

Filmografi

Film

TV-serier

Eksterne henvisninger 
  

 
Personer fra Odense
Skuespillere fra Danmark
Emilie Werner Semmelroth

Emilie Werner Semmelroth ( 29. marts 1995 i Humlebæk) er en dansk skuespiller.

Filmografi

Film 
 Bob bob Bølle Bob - Alletiders helt (2010)
 Bora Bora (2011)
 Far til fire - Onkel Sofus vender tilbage (2014)
 Dannys dommedag (2014)
 Far til fires vilde ferie (2015)

Eksterne henvisninger 
  

Skuespillere fra Danmark
Personer fra Humlebæk